Rikunarita-ORG/Wikinium huggingface dataset:
# The Blue Dahlia

| The Blue Dahlia |
| --- |
| Veronica Lake i Alan Ladd u sceni iz trailera |
| Režija | George Marshall |
| Producent | John Houseman |
| Scenario | Raymond Chandler |
| Uloge | Alan Ladd Veronica Lake William Bendix |
| Muzika | Robert Emmett Dolan Harry Simeone Bernie Wayne Victor Young |
| Fotografija | Lionel Lindon |
| Montaža | Arthur P. Schmidt |
| Distribucija | Paramount Pictures |
| Premijera | 19. aprila 1946 (1946-04-19) |
| Trajanje | 96 min. |
| Zemlja |  Sjedinjene Države |
| Jezik | engleski |

The Blue Dahlia (srpskohrvatski: *Plava dalija*) je američki crno-bijeli kriminalistički film snimljen 1946. u režiji Georgea Marshalla, poznat kao jedno od klasičnih ostvarenja žanra film noir.

Scenario za film je napisao Raymond Chandler, proslavljeni pisac hardboiled kriminalističkih filmova, kome je to predstavljao jedini originalni tekst specifično napisan za film. Protagonist filma, koga tumači Alan Ladd, je američki mornarički pilot koji se vraća u Los Angeles nakon službe u Drugom svjetskom ratu te hvata suprugu u preljubu. Nakon što mu je supruga ubijena, protagonist postaje osumnjičeni te bježi pred policijom, nastojeći razotkriti pravog ubicu, pri čemu bi mu trag mogla pružiti bivša djevojka supruginog ljubavnika, koju tumači Veronica Lake.

Iako su film obilježili problemi sa Chandlerovim alkoholizmom, kao i Chandlerovi sukobi s glumicom Veronicom Lake, koju je posprdno nazivao "Moronica Lake", *The Blue Dahlia* je predstavljao veliki uspjeh. Današnji kritičari hvale izuzetan realizam, odnosno uvjerljivost koju pružaju cinični likovi, te prikaz dekadencije i začetaka poratnog ekonomskog buma u tadašnjoj Americi.

## Uloge

|  |  |
| --- | --- |
| * Alan Ladd ... Johnny Morrison / "Jimmy Moore"
* Veronica Lake ... Joyce Harwood
* William Bendix ... Buzz Wanchek
* Howard Da Silva ... Eddie Harwood
* Doris Dowling ... Helen Morrison
* Hugh Beaumont ... George Copeland
 | * Tom Powers ... Kapetan Hendrickson
* Howard Freeman ... Corelli
* Don Costello ... Leo
* Will Wright ... "Dad" Newell
* Frank Faylen ... Čovjek koji preporuča motel
* Walter Sande ... Heath
 |

## Vanjske veze

* *The Blue Dahlia* na sajtu IMDb
* *The Blue Dahlia* na filmskoj bazi podataka TCM
* *The Blue Dahlia* film clip na YouTubeu

### Streaming audio

* *The Blue Dahlia* on Screen Guild Theater: April 21, 1949
# Song of the South

| Song of the South |
| --- |
| kino-poster 1946. |
| Režija | Harve Foster Wilfred Jackson |
| Producent | Walt Disney |
| Scenario | Dalton S. Reymond Morton Grant Maurice Rapf **sinopsis**: Bill Peet Ralph Wright George Stallings Joel Chandler Harris |
| Uloge | James Baskett Bobby Driscoll Luana Patten Glenn Leedy Ruth Warrick Lucile Watson Hattie McDaniel Johnny Lee Nick Stewart |
| Muzika | Daniele Amfitheatrof Paul J. Smith |
| Fotografija | Gregg Toland |
| Montaža | William M. Morgan |
| Studio | Walt Disney Productions |
| Distribucija | RKO Radio Pictures |
| Premijera | 12. novembra 1946 (1946-11-12) |
| Trajanje | 94 min. |
| Zemlja |  Sjedinjene Države |
| Jezik | engleski |
| Budžet | 2,125 mil. US$ |

Song of the South je američki igrano-animirani film snimljen 1946. godine u režiji Harve Jacksona i Wilfreda Fostera i produkciji Walta Disneya. Scenario se temelji na pričama za djecu o Uncle Remusu američkog književnika Joela Chandlera Harrisa, a radnja je smještena na Jug u doba Rekonstrukcije. Glavnog protagonista-pripovjedača tumači James Baskett, koji je za svoju ulogu nagrađen počasnim Oscarom, postavši prvi crni glumac nagrađen tom nagradom (ne računajući glumicu Hattie McDaniel nagrađenu nekoliko godina prije za Prohujalo s vihorom, a koja se također pojavljuje u *Song of the South*).

Film je doživio izuzetan komercijalni uspjeh, a pjesma *Zip-a-Dee-Doo-Dah* je nagrađena Oscarom za najbolju pjesmu.

Iako je, između ostalog, potakao Disneyev studio da podigne svoju atrakciju Splash Mountain u Disneylandu, *Song of the South* je od samog početka bio predmetom kontroverzi, najčešće vezanih uz navodno paternalistički ili rasistički odnos prema američkim crncima. Nastojeći izbjeći kontroverze, Disney nikada nije dozvolio da se u SAD distribuira video-izdanje filma, iako su se određena izdanja 1980-ih pojavila u Japanu i nekim evropskim državama.

## Izvori

## Vanjske veze

* *Song of the South* na sajtu IMDb
* *Song of the South* na filmskoj bazi podataka TCM
* *Song of the South* na Big Cartoon DataBase
* *Song of the South* na Box Office Mojo-u
* *Song of the South* na Rotten Tomatoes-u (`en`)
# Bostonski davitelj (film)

| The Boston Strangler |
| --- |
|  |
| Režija | Richard Fleischer |
| Producent | James Cresson Robert Fryer |
| Scenario | Edward Anhalt **sinopsis**: Gerold Frank |
| Uloge | Tony Curtis Henry Fonda George Kennedy Sally Kellerman William Hickey |
| Muzika | Lionel Newman |
| Fotografija | Richard H. Kline |
| Montaža | Marion Rothman |
| Studio | 20th Century Fox |
| Distribucija | Twentieth Century Fox |
| Premijera | 16. oktobra 1968 (1968-10-16) |
| Zemlja |  Sjedinjene Države |
| Jezik | engleski |
| Budžet | 4,1 mil. $ |
| Bruto prihod | 17,810.894 $ |

The Boston Strangler (srpskohrvatski: Bostonski davitelj) je američki kriminalistički film snimljen 1968. godine u režiji Richarda Fleischera. Predstavlja dramsku rekonstrukciju stvarnih događaja koji su se nekoliko godina ranije zbili u Bostonu u okolici, odnosno nastojanje da se zaustavi serijski ubica koji je dobio nadimak Bostonski davitelj. Radnja u prvom dijelu prikazuje nastojanja policije i vlasti da, ponekad i očajničkim mjerama, zaustave ubicu o kome ne znaju gotovo ništa, te kako se tokom istrage o ispočetka nevezanoj seriji silovanja kao mogući osumnjičenik ispfrofilira kriminalac po imenu Albert DeSalvo (i čiji lik tumači Tony Curtis). Fleischer, koji je sličan slučaj stvarnog zločina deceniju ranije obradio u filmu *Compulsion* (a nekoliko godina kasnije i u filmu *10 Rillington Place*), se u filmu koristio dokumentarističkim pristupom, uz maksimalno inzistiranje na autentičnosti i naturalizmu, često i po cijenu odustajanja od dodavanja bilo kakvih "atraktivnih" sadržaja. Film je podijelio kritiku, posebno u slučaju Curtisa kome nisu dobro ocijenili njegov nastup u ulozi poremećenog ubice; sa druge strane je *Bostonski davitelj*, dijelom i zbog toga što mu je DeSalvo svojim kratkotrajnim bijegom iz zatvora tokom snimanja bio dao dodatni publicitet, imao solidnu gledanost.

## Uloge

* Tony Curtis ... Albert DeSalvo
* Henry Fonda ... John S. Bottomly
* George Kennedy ... Det. Phil DiNatale
* Mike Kellin ... Julian Soshnick
* Hurd Hatfield ... Terence Huntley
* Murray Hamilton ... Nar. Frank McAfee
* Jeff Corey ... John Asgeirsson
* Sally Kellerman ... Dianne Cluny
* William Marshall ... Vrhovni advokat Edward W. Brooke
* George Voskovec ... Peter Hurkos
* George Furth ... Lyonel Brumley
* Leora Dana ... Mary Bottomly
* Austin Willis ... Dr. Nagy
* Carolyn Conwell ... Irmgard DeSalvo
* Jeanne Cooper ... Cloe
* William Hickey ... Eugene T. O'Rourke
* James Brolin ... Det. nar. Phil Lisi
* John Cameron Swayze ... Televizijski narator
* Carole Shelley ... Dana Banks
* Tom Aldredge ... Harold Lacey
* Alex Rocco ... Detektiv u stanu žrtve br. 10

## Vanjske veze

* *The Boston Strangler* na sajtu IMDb
* *The Boston Strangler* film trailer na YouTubeu
* *The Boston Strangler* at DVD Beaver (includes images)
# Conan the Destroyer

| Conan the Destroyer |
| --- |
|  |
| Režija | Richard Fleischer |
| Producent | Raffaella De Laurentiis |
| Scenario | Stanley Mann **sinopsis**: Roy Thomas Gerry Conway |
| Predložak | likovi; autor: Robert E. Howard |
| Naracija | Mako |
| Uloge | Arnold Schwarzenegger Grace Jones Olivia d'Abo Mako Sarah Douglas Wilt Chamberlin Tracey Walter |
| Muzika | Basil Poledouris |
| Fotografija | Jack Cardiff |
| Montaža | Frank J. Urioste |
| Studio | Dino De Laurentiis Company |
| Distribucija | Universal Pictures |
| Premijera | 29. juna 1984 (1984-06-29) |
| Trajanje | 101 min. |
| Zemlja |  Sjedinjene Države |
| Jezik | engleski |
| Budžet | 18 mil. $(est) |
| Bruto prihod | 31,042.035 $ (SAD) |

Conan the Destroyer je američki fantasy pustolovni film snimljen 1984. godine u režiji Richarda Fleischera sa Arnoldom Schwarzeneggerom. Predstavljao je nastavak filma *Conan the Barbarian*, a radnja je pratila pustolovine Conana angažiranog da čuva princezu koja je određena da preuzme dragulj od uspavanog božanstva.

Film, koji je zbog inzistiranja producenata na porodičnoj publici imao daleko manje nasilja i mnogo više humora u odnosu na prethodnika, imao je uglavnom negativne kritike, ali zato pristojne komercijalne rezultate, te su Schwarzenegger, Fleischer i producent Dino de Laurentiis već sljedeće godine surađivali na filmu *Crvena Sonja* koji je, pak, završio kao potpuni promašaj.

## Uloge

| Glumac
 | Uloga
 |
| --- | --- |
| Arnold Švarceneger | Konan
 |
| Grejs Džouns | Zula
 |
| Vilt Čejmberlen | Bombata
 |
| Mako | Akiro
 |
| Trejsi Volter | Malak
 |
| Sara Daglas | kraljica Taramis
 |
| Olivija Dabo | princeza Džena
 |
| Pet Rouč | Tot Amon
 |

## Reference

## Vanjske veze

* *Conan the Destroyer* na sajtu IMDb
* *Conan the Destroyer* na Rotten Tomatoes-u (`en`)
* *Conan the Destroyer* na Box Office Mojo-u
# Guverner

**Guverner** (francuski: *gouverneur*) u najširem smislu označava državnog funkcionara, najčešće izvršnog, koji predstavlja najviši organ ili predstavnika vlasti na nekoj teritoriji ili u nekoj instituciji.

Najčešće je riječ o funkcionarima koji na određenim teritorijalnim jedinicama predstavljaju monarha, šefa države ili centralnu vlast. Ukoliko je riječ o teritoriji koja je iz različitih razloga odvojena od guvernerove matične države - bilo kao dominion, bilo kao strana država pod okupacijom ili protektoratom, ponekad se koristi izraz generalni guverner.

Guvernere u pravilu imenuje centralna vlast. Postoje rijetki slučajevi kada guvernera biraju građani teritorija kojim guverner upravlja, ali su oni karakteristični za federacije ili države s visokim stepenom devolucije. U tom smislu najpoznatiji primjer predstavljaju države SAD.

Osim na teritorijama, guverneri mogu predstavljati vrhovnu vlast i u pojedinim državnim institucijama. Najpoznatiji su guverneri centralnih banaka.

## Povezano

* Vicekralj
* Gubernator
* Guvernadur
* Satrap
* Paša
* Rimski guverner

## Reference
# Under Capricorn

*Za ostale upotrebe, pogledajte Under Capricorn (razvrstavanje).*

| Under Capricorn |
| --- |
| kino-poster |
| Režija | Alfred Hitchcock |
| Producent | Alfred Hitchcock (van špice) Sidney Bernstein (van špice) |
| Scenario | Hume Cronyn James Bridie |
| Predložak | *Under Capricorn*; autor: Helen Simpson *Under Capricorn*; autor: John Colton & Margaret Linden (teatarska adaptacija) |
| Uloge | Michael Wilding Ingrid Bergman Joseph Cotten Margaret Leighton Cecil Parker |
| Muzika | Louis Levy (muzička direkcija) Richard Addinsell (partitura) |
| Fotografija | Jack Cardiff |
| Montaža | Bert Bates |
| Studio | Transatlantic Pictures |
| Distribucija | Warner Bros. |
| Premijera | 8. septembra 1949 (1949-09-08) |
| Trajanje | 117 min. |
| Zemlja |  Ujedinjeno Kraljevstvo |
| Jezik | engleski |

Under Capricorn (srpskohrvatski: *Pod Jarcem*) je britanski igrani film snimljen 1949. u režiji Alfred Hitchcocka. Predstavlja adaptaciju istoimenog romana |Helen Simpson. Radnja se događa u Novom Južnom Velsu 1831. godine, u vrijeme kada su se bivši kažnjenici i njihovi potomci počeli utapati u dotadašnju društvenu elitu. Protagonist, čiji lik tumači Michael Wilding je mladi britanski aristokrat koji je došao u Australiju u potrazi za bogatstvom, te ulazi u posao sa bivšim kažnjenikom (čiji lik tumači Joseph Cotten), čija je supruga (čiji lik tumači Ingird Bergman) sklona piću. *Under Capricorn* je Hitchcock snimio nakratko se vrativši u domovinu iz Hollywooda, a u tehnici i stilu se prilično oslanjao na svoj raniji film *Rope* - snimljen je u boji i karakteriziraju ga neprekinuti kadrovi od 10 minuta. Nakon premijere je doživio komercijalni neuspjeh u SAD, iako je u Francuskoj imao prilično uspjeha. Hitchock se, međutim, nakon ovog filma više nije usudio snimati kostimirane drame.

Godine 1984. je u Australiji po istom predlošku snimljena istoimena televizijska miniserija.

## Uloge

* Michael Wilding ... Čas. Charles Adare, nećak guverner
* Ingrid Bergman ... Lady Henrietta Flusky, stara prijateljica Charlesove sestre
* Joseph Cotten ... Samson "Sam" Flusky, uspješni poslovni čovjek i Henriettin muž
* Margaret Leighton ... Milly, Fluskyna kućepaziteljica
* Cecil Parker ... novi guverner Novog Južnog Velsa, Sir Richard
* Denis O'Dea ... Mr. Corrigan, glavni advokat
* Jack Watling ... Winter, Fluskyjev batler pod uvjetnim otpustom
* Harcourt Williams ... Kočijaš
* John Ruddock ... Mr. Cedric Potter, upravnik banke
* Bill Shine ... Mr. Banks
* Victor Lucas ... Vlč. Smiley
* Ronald Adam ... Mr. Riggs
* Francis de Wolff ... Major Wilkins
* G.H. Mulcaster ... Dr. Macallister
* Martin Benson ... čovjek koji nosi smanjenu glavu (van špice)
* Kuhinjsko osoblje u kući Mr. Fluskyja
	+ Olive Sloane ... Sal
	+ Maureen Delaney ... Flo
	+ Julia Lang ... Susan
	+ Betty McDermott ... Martha

## Reference

## Vanjske veze

* *Under Capricorn* u katalogu Američkog filmskog instituta
* *Under Capricorn* na Rotten Tomatoes-u (`en`)
* *Under Capricorn* na sajtu IMDb
* *Under Capricorn* na filmskoj bazi podataka TCM
* *Under Capricorn* Arhivirano 2012-07-22 na Wayback Machine-u Eyegate Gallery
# Ewald André Dupont

| Ewald André Dupont |
| --- |
| Biografske informacije |
| Rođenje | Zeitz, Kraljevina Saksonija Njemačko Carstvo |
| Smrt | 12. decembra 1956. (dob: 64) Hollywood, Kalifornija SAD |
| Pseudonim | E.A. Dupont |
| Profesionalne informacije |
| Zanimanje | filmski režiser scenarist |
| Opus |
| Djelatni period | 1916-1956 |

**Ewald André Dupont** (25. decembar 1891 - 12. decembar 1956) bio je njemački filmski režiser i scenarist, najpoznatiji po filmu *Atlantik*, jednom od prvih zvučnih ostvarenja evropske kinematografije. Karijeru je bio započeo u domovini snimajući nijeme adaptacije vlastitih kriminalističkih romana, prije nego što je emigrirao prvo u Hollywood, a potom u Britaniju. 1930-ih se vratio u Hollywood, ali je bio prisiljen snimati uglavnom nezapažene B-filmove.

## Izabrana filmografija

### režiser

* *Alkohol (film, 1919)* (1919)
* *Whitechapel* (1920)
* *The White Peacock* (1920)
* *The Grand Babylon Hotel* (1920)
* *The Vulture Wally* (1921)
* *The Ancient Law* (1923)
* *The Green Manuela* (1923)
* *The Humble Man and the Chanteuse* (1925)
* *Variety* (1925)
* *Love Me and the World Is Mine* (1927)
* *Moulin Rouge* (1928)
* *Piccadilly* (1929)
* *Atlantic* (1929)
* *Atlantik* (1929)
* *Two Worlds* (1930)
* *Trapeze* (1931)
* *Ladies Must Love* (1933)
* *The Marathon Runner* (1933)
* *The Bishop Misbehaves* (1935)
* *Forgotten Faces* (1936)
* *A Son Comes Home* (1936)
* *Love on Toast* (1937)
* *Night of Mystery* (1937)
* *Hell's Kitchen* (1939)
* *Pictura: An Adventure in Art* (1951) (ko-režiser)
* *The Scarf* (1951)
* *Problem Girls* (1953)
* *The Neanderthal Man* (1953)
* *Return to Treasure Island* (1955)

### scenarist

* *Vengeance Is Mine* (1916)
* *Der Onyxknopf* (1917)
* *Alkohol* (1919)
* *Madame Pompadour* (1927)
* *Peter Voss, der Millionendieb* (1932)
* *The Scarf* (1951)
* *Magic Fire* (1955)
* *Please Murder Me* (1956)

## Vanjske veze

* Ewald André Dupont na sajtu IMDb
* Ewald André Dupont na Screenonlineu Britanskog filmskog instituta
# Dear Brigitte

| Dear Brigitte |
| --- |
| Billy Mummy i James Stewart na promotivnoj fotografiji |
| Režija | Henry Koster |
| Producent | Fred Kohlmar Henry Koster |
| Scenario | Hal Kanter Nunnally Johnson (uncredited) |
| Predložak | *Erasmus With Freckles*; autor: John Haase |
| Naracija | Ed Wynn |
| Uloge | James Stewart Fabian Glynis Johns Cindy Carol Bill Mumy Brigitte Bardot Ed Wynn |
| Muzika | George Duning |
| Fotografija | Lucien Ballard |
| Montaža | Marjorie Fowler |
| Studio | 20th Century Fox |
| Distribucija | 20th Century Fox |
| Premijera | 8. januara 1965 (1965-01-08) |
| Trajanje | 100 min. |
| Zemlja |  Sjedinjene Države |
| Jezik | engleski |
| Budžet | 2,47 mil. US$ |
| Bruto prihod | 2,2 mil. US$ |

Dear Brigitte (srpskohrvatski: *Draga Brigitte*) je američka crno-bijela filmska komedija snimljena 1965. godine u režiji Henryja Kostera. Predstavlja adaptaciju romana *Erasmus With Freckles* Johna Haasea. Protagonist, koga tumači Bill Mumy, je matematički vunderkind čiji talent njegov otac, univerzitetski profesor (koga tumači James Stewart), koristi kako bi klađenjem prikupljao sredstva za financiranje svog koledža. Radnja prikazuje kako je dječak ospjednut sa francuskom filmskom zvijezdom Brigitte Bardot (koja glumi sama sebe) te zajedno sa ocem odlazi u Pariz kako bi je sreo, a što nastoje zloupotrijebiti zlikovci koji im žele oduzeti novac.

## Uloge

* James Stewart ... Prof. Robert Leaf
* Fabian ... Kenneth
* Glynis Johns ... Vina Leaf
* Cindy Carol ... Pandora Leaf
* Bill Mumy ... Erasmus Leaf
* Ed Wynn ... Kapetan (također narator)
* Brigitte Bardot ... sama sebe
* John Williams ... Peregrine Upjohn
* Jack Kruschen ... Dr. Volker
* Charles Robinson ... George
* Howard Freeman ... Dean Sawyer
* Jane Wald ... Terry, Georgeova supruga
* Alice Pearce ... Službenica u zavodu za nezaposlene
* Jesse White ... Cliff Argyle, kladioničar
* Gene O'Donnell ... Policijski poručnik Rink
* Orville Sherman ... Von Schlogg
* Maida Severn ... Miss Eva, Rasova učiteljica

## Reference

## Vanjske veze

* *Dear Brigitte* na sajtu IMDb
* *Dear Brigitte* na filmskoj bazi podataka TCM
* *Dear Brigitte* u katalogu Američkog filmskog instituta
* *Dear Brigitte* na Rotten Tomatoes-u (`en`)
# Bryan Cranston

| Bryan Cranston |
| --- |
| glumac, režiser, scenarist, producent |
| Cranston na dodjeli nagrada Peabody 2014. |
| Biografske informacije |
| Rođenje | 7. marta 1956.  (1956-03-07) Canoga Park, Los Angeles, Kalifornija, SAD |
| Pseudonim | Lee Stone |
| Supružnik | Mickey Middleton (1977–1982) Robin Dearden (1989–) |
| Djeca | 1 |
| Profesionalne informacije |
| Zanimanje | glumac, režiser, scenarist, producent |
| Opus |
| Djelatni period | 1980– |
| Znamenite uloge |
| Walter White u *Breaking Bad* |

**Bryan Lee Cranston** (7. ožujka, 1956. Canoga Park, Kalifornija) je američki filmski i televizijski glumac i producent, najpoznatiji po ulogama zbunjenog oca *Hala*, sina petoro tinejdžera u seriji "Malcolm u sredini" i *Waltera Whitea* u AMC-ovoj hit seriji "Breaking Bad".

## Filmografija

| Godina | Srpskohrvatski naziv | Originalni naziv | Uloga
 |
| --- | --- | --- | --- |
| 1994. |  | *Clean Slate* |  |
| 1998. | Spašavanje redova Rajana | *Saving Private Ryan* | pukovnik u Ministarstvu rata
 |
| 2006. |  | *Little Miss Sunshine* | Sten Grosmen
 |
| 2011. | Leri Kraun |  | Dean Tainot
 |
| 2011. | Drive |  | Šenon
 |
| 2011. | Zaraza |  | Haggerty
 |
| 2012. |  | *Argo* | Džek O'Donel
 |

## Izvori

## Vanjske veze

* Bryan Cranston na sajtu IMDb
* Bryan Cranston na Twitteru
* Bryan Cranston discusses *Breaking Bad* at AMCtv.com Arhivirano 2012-02-14 na Wayback Machine-u
# Middlesex

| Middlesex
 |
| --- |
|  |
|  |
| **U sastavu** | Engleske
 |
| **Upravni oblik** | grofovija
 |

**Middlesex** (izgovor: [Midlsex]) je ime historijske grofovije koja se prostirala na jugoistoku Engleske.

## Historija i karakteristike

Middlesex se prostirao po teritoriju današnjeg centralnog Londona sjeverno od Rijeke Temze.

Najveći dio Middlesexa postao je 1965. metropolitanska grofovija Greater London.

## Reference

## Vanjske veze

* Middlesex (`en`)
# Dark Victory

*Za ostale upotrebe, pogledajte Dark Victory (razvrstavanje).*

| Dark Victory |
| --- |
| Poster kojim su se promovirale nominacije za Oscara |
| Režija | Edmund Goulding |
| Producent | Hal B. Wallis |
| Scenario | Casey Robinson prema drami Georgea Brewera i Bertrama Blocha |
| Uloge | Bette Davis George Brent Humphrey Bogart Geraldine Fitzgerald Ronald Reagan |
| Muzika | Max Steiner |
| Fotografija | Ernest Haller |
| Montaža | William Holmes |
| Studio | Warner Bros. |
| Distribucija | Warner Bros. |
| Premijera | 22. aprila 1939 (1939-04-22) |
| Trajanje | 104 min. |
| Zemlja |  Sjedinjene Države |
| Jezik | engleski |

Dark Victory je film Edmunda Gouldinga iz 1939. s Bette Davis u ulozi žene koja se zaljubljuje i udaje za liječnika koji joj je operirao tumor na mozgu. Nakon što saznaje da bi se tumor mogao vratiti, pada u depresiju, sve dok joj drugi ljubavnik ne kaže kako treba iskoristiti sve od života dok još može.

Film je bio nominiran za Oscar za najbolji film.

1963. je snimljena obrada pod nazivom *Ukradeni sati*.

## Glumci

Ronald Reagan i Bette Davis trailera za film
* Bette Davis - Judith Traherne
* George Brent - Dr. Frederick Steele
* Humphrey Bogart - Michael O'Leary
* Geraldine Fitzgerald - Ann King
* Ronald Reagan - Alec Hamm
* Henry Travers - Dr. Parsons
* Cora Witherspoon - Carrie

## Zanimljivosti

* Bette Davis je uvijek govorila da joj je ovo najdraži film koji je snimila.
* Barbara Stanwyck također se prijavila za ulogu, ali Jack Warner ju nije mogao zamisliti u ulozi dame iz visokog društva.
* Lik Humphreyja Bogarta govori irskim naglaskom.

## Vanjske veze

* *Dark Victory* na sajtu IMDb
# Love (film, 1927)

| Love |
| --- |
|  |
| Režija | Edmund Goulding John Gilbert |
| Producent | Edmund Goulding |
| Scenario | Lorna Moon Frances Marion Marian Ainslee Ruth Cummings |
| Predložak | *Ana Karenjina*; autor: Lav Tolstoj |
| Uloge | John Gilbert Greta Garbo |
| Muzika | Arnold Brostoff (1944) |
| Fotografija | William H. Daniels |
| Montaža | Hugh Wynn |
| Distribucija | Metro-Goldwyn-Mayer |
| Premijera | 29. novembra 1927 (1927-11-29) |
| Trajanje | 82 min. |
| Zemlja |  Sjedinjene Države |
| Jezik | nijemi film engleski međutitlovi |
| Budžet | 487,994,88 $ |

Love (srpskohrvatski: *Ljubav*) je američki crno-bijeli nijemi film snimljen 1927. u režiji Edmunda Gouldinga. Predstavlja adaptaciju znamenitog romana *Ana Karenjina* ruskog pisca Lava Tolstoja. Naslovnu ulogu ruske plemkinje tumači Greta Garbo, a lik njenog ljubavnika, mladog konjičkog oficira Vronskog, tumači John Gilbert, koji je Garbo u to vrijeme bio ljubavnik i u stvarnom životu, i s kojim je prethodne godine nastupila u velikom hitu *Flesh and the Devil*. Film se originalno trebao zvati *Heat* ("vrućina"), ali je promijenjen nakon što je ustanovljeno da bi reklamna fraza "John Gilbert i Greta Garbo u *Heat''* na engleskom mogla biti protumačena i kao "John Gilbert i Greta Garbo se tjeraju". Film je poznat po tome što je scenario prilično odstupao od književnog predloška, a na inzistiranje MGM-ovog producenta Irvinga Thalberga je snimljen i hepi end u verziji za američko tržište; u Evropi je distribuirana verzija sa originalnim završetkom iz romana. Tokom snimanja je Lionel Barrymore, koji je tumačio lik Alekseja Karenjina, zamijenjen slabo poznatim Brandonom Hurstom nakon što je Thalberg zaključio kako bi Barrymore previše zasjenio Gilberta na ekranu. Usprkos kontroverzi, *Love* je postao jedan od najvećih hollywoodskih hitova svog vremena. Garbo je ulogu Ane Karenjine ponovila nekoliko godina kasnije u zvučnoj verziji.

## Uloge

* John Gilbert ... Kapetan grof Aleksej Vronski
* Greta Garbo ... Ana Karenjina
* George Fawcett ... Veliki knez Mihajlo
* Emily Fitzroy ... Velika vojvotkinja
* Brandon Hurst ... Senator Aleksej Karenjin
* Philippe De Lacy .. Serjoža Karenjin, Anino dijete

## Reference

## Vanjske veze

* *Love* na sajtu IMDb